O dialecto baverán de Lechrain combina elementos d'o suebo oriental y o baverán central meridional con bells repuis de l'alto alemán medieval. Mientres que o suebo y o baverán s'esferencian prou bien entre ells, o baverán d'a rechión de Lechrain ha desenvolicau una forma mixta entre istas dos, fendo que un pueblo que tien un orichen alamanico haiga preso en a suya parla rasgos dialectals baverans dimpués de sieglos de dominación baverana. Si paramos cuenta d'a fonolochía, o dialecto de Lechrain habría de clasificar-se como suebo. O suyo vocabulario ye d'atra man muito mas amanau enta o baverán. Fendo una gollada a las estructuras gramaticals se veye que mezcla elementos d'os dos, suebo y baverán.